राजनीति न बाबा न, देशभर में घुमाई करूंगा : कलेक्टर
कलेक्टर ने शेयर किए अपने अनुभव और अगली प्लानिंग
बोले, डेयरी और एग्रो प्रोडक्ट के लिए सागर में अच्छा माहौल
भास्कर संवाददाता। सागर
मैं रिटायरमेँट केे बाद राजनीति में नहीं जाऊंगा। ये मेरे बस की बात नहीं है। मैं तो अगले 6 महीने केवल घूमूंगा-फिरूंगा। पिछले कई साल से परिवार को समय नहीं दे पाया। उनके साथ रहूंगा। ये बात गुरुवार को रिटायर्ड हो रहे कलेक्टर अशोककुमार सिंह ने मीडिया से कही। उन्होंने कहा कि मैं घूमने-फिरने का बहुत शौकीन हूं।
आईएएस अफसर बनने के बाद इस शौक को विराम देना पड़ा। लेकिन अब आजाद हूं। अब मैं उन जगहों पर जाऊंगा। जहां पहले नहीं जा पाया। मुझे पर्यटन एवं धार्मिक दृष्टि से प्रसिद्ध जगहों पर जाने में विशेष आनंद आता है। युवावस्था में, मैं स्कूटर से इलाहाबाद, बनारस, कन्याकुमारी घूम चुका हूं।
डेयरी और फूड प्रोसेसिंग के लिए अच्छा माहौल
यहां डेयरी और एग्रो यानी कृषि उत्पादों के लिए एक अच्छा क्षेत्र है। व्यवसायिक सोच रखने वालों को आगे आना चाहिए। यहां के लोगों के को समझना चाहिए कि खुरई का गेहूं देशभर में मशहूर है। यहां की किस्में नाम से बिकती हैं। ये बात गुरुवार को रिटायर होने जा रहे कलेक्टर एके सिंह ने मीडिया से चर्चा में की। उन्होंने कहा कि एग्रो प्रोडक्ट की तरह यहां डेयरी के लिए भी अच्छे चांस हैं। वैसे जिले के कुछ इलाकों में अच्छा काम हो रहा है। हमें बाकी जगहों पर बढ़ावा देना होगा।
शहर का ट्रैफिक, ड्रेनेज दोनों
सुधारने की जरूरत
इससे पहले शहर की प्रमुख खामियाें पर कलेक्टर ने कहा कि ट्रैफिक यहां की एक बड़ी समस्या है। जनप्रतिनिधियों व नागरिकों को मिलजुलकर इसे कंट्रोल करना होगा। वैकल्पिक रास्तों पर तेजी से काम करना होगा। इसी तरह यहां ड्रेनेज सिस्टम भी बहुत खराब है। शहर की अधिकांश गंदगी तालाब में मिल रही है। इसे रोकना होगा। कलेक्टर सिंह ने कहा कि सागर को लेकर मेरा अनुभव बहुत अच्छा रहा। सरल हृदय लोग हैं। राजनीतिक समन्वय भी ठीक है। दो-एक मौकों पर मेरी जनप्रतिनिधियों से कुछ हॉट-टॉक हुई। लेकिन वह व्यवस्थागत थी। शहर को लेकर मेरा नजरिया बहुत सकारात्मक है। सरकार ने चाहा तो मैं दोबारा सेवाएं देने को तैयार हूं। मैं किसी योजना या प्रोग्राम में बतौर एडवायजर या कंसल्टेंट के रूप में सेवाएं दे सकता हूं। लेकिन अभी पूरा समय घूमने और परिवार के बाकी कामों को पूरा करने में दूंगा।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva